**OBVESTILO IN POVABILO**

Obveščamo vas, da bo podjetje GVO, d.o.o. skupaj z izvajalcem Optic-Tel d.o.o. v kratkem začelo z gradnjo optičnega omrežja v vašem kraju, na območju občine Ajdovščina. V naslednjih mesecih bo tako mogoče sočasno z gradnjo optičnega omrežja zgraditi tudi hišni priključek, ki vam bo zagotavljal sodobno telekomunikacijsko povezavo in visoke hitrosti prenosa podatkov, ki jih omogoča najsodobnejše optično omrežje.

Gradnjo sivih lis se v celoti financira iz zasebnih sredstev. Zato bo gradnja hišnega priključka od hrbteničnega omrežja do vaše hiše v času gradnje omrežja stala bistveno manj, kot če se boste za priključitev na omrežje odločili naknadno, ko bomo zaračunali dejanske stroške.

V fazi gradnje omrežja znaša strošek izgradnje priključka, kamor je vključena tudi notranja napeljava v stanovanjskem objektu, **200,00 EUR z DDV**. Natančnejša specifikacija cene je navedena v prilogi 1- izjava – zahteva za gradnjo.

Zaradi pravočasnega načrtovanja vas prosimo, da izrazite svoj interes za izgradnjo priključka na priloženem obrazcu, ki nam ga **najkasneje do 14.05.2021** posredujte na elektronski naslov gvo@telekom.si ali v priloženi kuverti po pošti na naslov:

GVO, d.o.o.
Cigaletova ulica 10
1000 Ljubljana

Če priključka ne želite, vas prosimo, da to izrecno navedete v izjavi, ki je prav tako priloga tega obvestila, in jo pošljete na navedeni elektronski ali poštni naslov, najkasneje do 14.05.2021. Pri tem vas obveščamo, da boste morali, če boste želeli izgradnjo priključka naročiti naknadno, poravnati polno ceno gradnje in montaže.

Za morebitna dodatna vprašanja smo vam na voljo prek elektronskega naslova gvo@telekom.si ali telefonske številke 01/234-19-50.

Vaše obvestilo bomo upoštevali izključno za naše nadaljnje načrtovanje omrežja in vaših podatkov ne bomo posredovali kateri koli tretji osebi.

S pozdravi,

GVO, d.o.o.

 Roman Mazi, direktor EKM

Priloga:

* Izjava - zahteva za gradnjo,
* Izjava - odklonitev gradnje priključka